标题：722年
中国纪年
722年，唐玄宗至道大圣大明孝皇帝开元十年
历史大事
收公廨钱及职田粟
开元十年（七二二）正月二十一日，命有司收公廨钱，以税钱充百官俸。“公廨”即官署，唐初，制京司及州县官各给“公廨田”（课其管种，以供公私之费）、“公廨园”、“公廨地”（皆收其税以给百官），由此田、园、地所取收益，合称“公廨钱”。以此钱为本钱，取其息金（即税钱）以充京内外百官俸钱，既可减少国家财务支出，又使百官俸钱得到保证。二十三日，又命收职田。“职田”即职分田，乃百官禄米所从出。自一品十二顷、二品十顷至八品二顷、九品一顷五十亩，各有等差。最初，职田分派民种，地租极高；贞观十一年后，以职田侵渔百姓，诏给逃还民户，每亩只纳粟二斗。今谓“收职田”，实即按照每亩纳仓粟二斗，定由耕户交租，使百官禄米得到保证。
伊、汝水溢
开元十年（七二二）五月，伊、汝水溢，漂溺数千家。按：开元八年六月，瀍、谷二水溢，漂溺几二千人，俱在洛阳。伊、汝二水不同源流，溢处当不限洛阳境。
以燕郡公主嫁契丹王郁干
开元十年（七二二），契丹王郁干入朝请婚，闰五月十九日，玄宗封从妹夫率更令慕容嘉宾女为燕郡公主以妻之，仍封郁干为松漠郡王，授左金吾卫员外大将军兼静析军经略大使，赐物千段。
裴景仙罪不至死，李朝隐为国惜法
开元十年（七二二）八月，武强令裴景仙坐赃五千匹，事觉亡命，玄宗怒，命集众斩之。大理卿李朝隐奏景仙赃皆乞取（人求其取），罪不至死；又其曾祖裴寂有建义大功，载初时以非罪破家，惟景仙独存，宜宥其死，投之荒远。其辞略曰：“十休宥贤，功实宜录；一门绝祀，情或可哀。”玄宗制令杖杀，朝隐又奏曰：“生杀之柄，人主得专；轻重有条，臣下当守。今若乞取得罪，便处死刑；后有犯法当科，欲加何辟?臣乃为国惜法，期守律文；非敢以法随人，曲矜仙命。”玄宗遂许景仙以不死，杖一百，流岭南恶处。
杨思勖讨平安南贼帅
开元十年（七二二）八月，安南贼帅梅叔焉自称黑帝，与林邑、真腊国通谋，陷安南府（安南都护府今越南河内，其南境抵北纬十八度），并围攻州县。唐遣骠骑将军兼内侍（宦官）杨思勖讨之。思勖募群“蛮”子弟，得兵十余万，袭击，大破之。斩叔焉，积尸为京观（积敌尸成冢）而还。
禁宗室、外戚、驸马往还
开元十年（七二二）九月七日敕：“宗室、外戚、驸马，非至亲毋得往还（此指三者之间或其一之间）；其卜相占候之人，皆不得出入百官之家（不包括僧道）。
权楚璧在长安作乱，败死
开元十年（七二二）正月，玄宗行幸东都，行前以刑部尚书王志愔为西京留守。九月十一日夜，左领军兵曹权楚璧与其党李齐损等作乱，立楚璧兄子梁山为“光帝”，诈称襄王之子（襄王即温王重茂改封），拥左屯营兵数百人入长安宫城，求留守王志愔，不获。比晓，屯营兵自溃，斩楚璧等，传首东都。志愔在乱中惊死。十四日，玄宗遣河南尹王怡回长安，宣慰官民，并审问此案。怡连逮甚众，久不能决。玄宗乃以宋璟为西京留守，璟至，止诛同谋数人，余皆奏原之。
张孝嵩救小勃律
开元十年（七二二）九月，吐蕃围小勃律（今巴基斯坦克什米尔地区），其王没谨忙求救于北庭节度使张孝嵩（孝嵩在开元三年救拔汗那，威震西域），曰：“勃律，唐之西门；勃律亡，则西域皆为吐蕃矣。”嵩乃遣疏勒副使张思礼将蕃汉步骑四千救之。昼夜倍道，与谨忙合击吐蕃，大破之，斩获数万。自是累岁吐蕃不敢犯边。
张说巡边，徙残胡于中州
开元九年（七二一）置朔方节度使，十年四月，以张说兼知朔方军节度使。闰四月，张说如朔方巡边。九月，康待宾余党康愿子反，自称可汗，张说发兵追讨，擒之，其党悉平。于是徙原河曲六州残胡（突厥降户）万余口于许、汝、唐、邓、仙（今河南叶县）、豫等州，空河南、朔方千里之地使无胡迹。
张说奏减沿边戍兵，以募兵充诸卫
先是高宗以来，沿边戍兵常六十余万，开元十年（七二二）九月，张说奏以时无强寇，请减二十余万使还农。玄宗疑不可减，说曰：“臣久在疆场，具知其情，戍兵多供将帅役使及自卫而已，若御敌制胜，则不须多拥戍卒以妨农务。陛下若以为疑，臣请以全家百口保其无虞。”玄宗乃许。又，诸卫府兵，自成丁从军，六十始免；其家又不免杂徭，以致贫弱、逃亡略尽。张说建议召募壮士充宿卫兵，不问色役（指徭役种类），都从优待遇，以前的逃兵一定争出应募。玄宗从之。果然，十天左右，就募得精兵十三万，分属诸卫，轮番替换。按：唐初府兵，兵农不分；改为募兵，则为职业兵。史称“兵农之分”，自张说始。
国之大臣不可笞辱
开元十年（七二二）十一月，前广州都督裴伷先有罪下狱，玄宗与宰相议其罪状，张嘉贞请杖之。张说曰：“臣闻刑不上大夫，是因为他们接近君上，应该养其廉耻。故士可杀，不可辱。臣在巡边时，听说姜皎有罪（皎泄露玄宗欲废王皇后之谋），在朝堂杖六十，流钦州。皎官登三品（秘书监），且有功劳，有罪应死则死，应流则流，奈何轻加笞辱，以皂吏待之！姜皎之事已过，无法再改，伷先据其罪状当流，流则流之，岂可再杖，重犯前失！”玄宗深以为然。嘉贞很不高兴，事后对说曰：“何论事之深也！”（为啥把一件小事如此夸大！）说回答：“宰相，可当可不当，对一个人来说，算不得什么。如果国之大臣，皆可笞辱，恐怕不久也会轮到我们。我此言并非为了裴伯先一人，而是为了天下士君子。”嘉贞听了无言可答。
以交河公主嫁苏禄
突骑施忠顺可汗苏禄连岁朝贡不绝，至开元十年（七二二）十二月，玄宗决以西突厥十姓可汗阿史那怀道女为交河公主嫁之。按：唐与蕃国和亲，多用皇族女或汉贵族女，未有借用蕃女者。怀道与苏禄皆突厥种，唐封怀道女为交河（今吐鲁番境，唐时曾为高昌首府）公主，视同皇族女以亲和苏禄，与大历时崇徽公主同。然来日杜暹不受公主宣教亦肇因于此。
一行谏公主厚嫁
开元十年（七二二）十二月，玄宗女永穆公主将下嫁王繇，敕资送一如太平公主故事。玄宗三十女，永穆居长，与太平公主为“长公主”同，故有是命。僧一行谏曰：“高宗末年唯有一女，所以殊其礼，资送特厚。然太平卒以骄败，奈何引以为例！”玄宗纳其言。
玄宗崇玄、崇孝
开元十年（七二二）诏两京及诸州各置玄元皇帝庙一所，每年依道法斋醮。并置“崇玄学”，其徒令习《道德经》、《庄子》、《列子》，《文子》等，每年准明经例举送。同年颁玄宗所注《孝经》于天下。
《资治通鉴》记载
玄宗至道大圣大明孝皇帝上之下开元十年（壬戌，公元七二二年） 
春，正月，丁巳，上行幸东都，以刑部尚书王志愔为西京留守。癸亥，命有司收公廨钱，以税钱充百官俸。 
乙丑，收职田。亩率给仓粟二斗。 
二月，戊寅，上至东都。 
夏，四月，己亥，以张说兼知朔方军节度使。 
五月，伊、汝水溢，漂溺数千家。 
闰月，壬申，张说如朔方巡边。 
己丑，以馀姚县主女慕容氏为燕郡公主，妻契丹王郁干。 
六月，丁巳，博州河决，命按察使萧嵩等治之。嵩，梁明帝之孙之。 
己巳，制增太庙为九室，迁中宗主还太庙。 
秋，八月，癸卯，武强令裴景仙，坐赃五千匹，事觉，亡命。上怒，命集众斩之。大理卿李朝隐奏景仙赃皆乞取，罪不至死。又，其曾祖寂有建义大功，载初中以非罪破家，惟景仙独存，今为承嫡，宜宥其死，投之荒远。其辞略曰：“十代宥贤，功实宜录；一门绝祀，情或可哀。”制令杖杀。朝隐又奏曰：“生杀之柄，人主得专；轻重有条，臣下当守。今若乞取得罪，便处斩刑；后有枉法当科，欲加何辟？所以为国惜法，期守律文；非敢以法随人，曲矜仙命。”又曰：“若寂勋都弃，仙罪特加，则叔向之贤，何足称者；若敖之鬼，不其馁而！”上乃许之。杖景仙一百，流岭南恶处。 
安南贼帅梅叔焉等攻围州县，遣骠骑将军兼内侍杨思勖讨之。思勖募群蛮子弟，得兵十馀万，袭击，大破之，斩叔焉，积尸为京观而还。 
初，上之诛韦氏也，王皇后颇预密谋，及即位数年，色衰爱弛。武惠妃有宠，阴怀倾夺之志。后心不平，时对上有不逊语。上愈不悦，密与秘书监姜皎谋以后无子废之，皎泄其言。嗣滕王峤，后之妹夫也，奏之。上怒，张嘉贞希旨构成其罪，云：“皎妄谈休咎。”甲戌，杖皎六十，流钦州，弟吏部侍郎晦贬春州司马；亲党坐流、死者数人，皎卒于道。 
己亥，敕：“宗室、外戚、驸马，非至亲毋得往还；其卜相占候之人，皆不得出入百官之家。” 
己卯夜，左领军兵曹权楚璧与其党李齐损等作乱，立楚璧兄子梁山为光帝，诈称襄王之子，拥左屯营兵数百人入宫城，求留守王志愔，不获。比晓，屯营兵自溃；斩楚璧等，传首东都。志愔惊怖而薨。楚璧，怀恩之侄；齐损，迥秀之子也。壬午，遣河南尹王怡如京师，按问宣慰。 
癸未，吐蕃围小勃律王没谨忙，谨忙求救于北庭节度使张嵩曰：“勃律，唐之西门，勃律亡则西域皆为吐蕃矣。”嵩乃遣疏勒副使张思礼将蕃、汉步骑四千人救之，昼夜倍道，与谨忙合击吐蕃，大破之，斩获数万。自是累岁吐蕃不敢犯边。 
王怡汉权楚璧狱，连逮甚众，久之不决；上乃以开府仪同三司宋璟为西京留守。璟至，止诛同谋数人，馀皆奏原之。 
康待宾馀党康愿子反，自称可汗；张说发兵追讨擒之，其党悉平。徙河曲六州残胡五万馀口于许、汝、唐、邓、仙、豫等州，空河南、朔方千里之地。 
先是，缘边戍兵常六十馀万，说以时无强寇，奏罢二十馀万使还农。上以为疑，说曰：“臣久在疆场，具知其情，将帅苟以自卫及役使营私而已。若御敌制胜，不必多相冗卒以妨农务。陛下若以为疑，臣请以阖门百口保之。”上乃从之。 
初，诸卫府兵，自成丁从军，六十而免，其家又不免杂徭，浸以贫弱，逃亡略尽，百姓苦之。张说建议，请召募壮士充宿卫，不问色役，优为之制，逋逃者必争出应募；上从之。旬日，得精兵十三万，分隶诸卫，更番上下。兵农之分，从此始矣。 
冬，十月，癸丑，复以乾元殿为明堂。 
甲寅，上幸寿安兴泰宫，猎于上宜川；庚申，还宫。 
上欲耀兵北边，丁卯，以秦州都督张守洁等为诸卫将军。 
十一月，乙未，初令宰相共食实封三百户。 
前广州都督裴伷先下狱，上与宰相议其罪。张嘉贞请杖之，张说曰：“臣闻刑不上大夫，为其近于君，且所以养廉耻也。故士可杀不可辱。臣向巡北边，闻杖姜皎于朝堂。皎官登三品，亦有微功，有罪应死则死，应流则流，奈何轻加笞辱，以皁隶待之！姜皎事往，不可复追，伷先据状当流，岂可复蹈前失！”上深然之。嘉贞不悦，退谓说曰：“何论事之深也！”说曰：“宰相，时来则为之。若国之大臣皆可笞辱，但恐行及吾辈。吾此言非为伷先，乃为天下士君子也。”嘉贞无以应。 
十二月，庚子，以十姓可汗阿史那怀道女为交河公主，嫁突骑施可汗苏禄。 
上将幸晋阳，因还长安。张说言于上曰：“汾阴睢上有汉家后土祠，其礼久废；陛下宜因巡幸修之，为农祈谷。”上从之。 
上女永穆公主将下嫁，敕资送如太平公主故事。僧一行谏曰：“武后惟太平一女，故资送特厚，卒以骄败，奈何为法！”上遽止之。